**căutare**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

căutare

valuri... valuri... derivă...

nici vântul nu mai bate în pupa

mă simt un Robinson

căutând o insulă

pe care să inventez un Vineri

să putem vorbi despre una

despre alta

despre însingurarea lui

despre singurătatea mea

şi la lumina blândului foc

până seara târziu

să ascultăm tânguirea mării

să privim strălucirea stelelor

care nu vor lumina niciodată

drumuri înapoi

să citim din cărţile lui Borges

e-ter-ni-zând clipele

şi apoi să-l întreb

"ce părere ai prietene, o fi existând acea insulă?”